Den prestigefyldte golfturnering Made In Denmark snupper endnu et år i Gatten, når køllerne skal svinges til maj 2020.

Den nordjyske by Gatten har savnet goldturneringen Made In Denmark Presented ny FREJA - og golfturneringen har tilsyneladende også savnet Gatten. Nu er det nemlig besluttet, at de mange danske og internationale professionelle golfspiller igen til næste år skal slå ud fra teestederne på Himmerland Golf & Spa Resorts Backtee Course, når de kæmper mod hinanden til den syvende udgave af turneringen. - Himmerland Golf & Spa Resort er Made in Denmarks hjemmebane, og jeg er glad for, at vi endnu engang skal spille her. Vi har udviklet turneringen, banen og oplevelsen for publikum hvert eneste år, og det har vi mulighed for takket være et fantastisk samarbejde med Himmerland Golf & Spa Resort, siger promotor Flemming Astrup. Det bliver sjette gang, Made In Denmark Presented by FREJA skal spilles i Himmerland Golf & Spa Resort, der er ejet af dynekongen Lars Larsen. Sidste år tog turneringen en afstikker til Silkeborg Ry Golfklub. Næste år spilles Made In Denmark Presented by FREJA fra den 21.-24. maj.